ส่องกลุ่มแบงก์ Q2 ยังอ่อนแอแนะ KBANK-TISCO หุ้นเด่นในเชิงพื้นฐานแนะลงทุน”เท่ากับตลาดฯ”
ส่องกลุ่มแบงก์ Q2 ยังอ่อนแอแนะ KBANK-TISCO หุ้นเด่นในเชิงพื้นฐานแนะลงทุน"เท่ากับตลาดฯ"
3 ก.ค. 2561

บล.เคจีไอ ระบุในบทวิเคราะห์วันนี้(3ก.ค.)ว่า กลุ่มธนาคารพาณิชย์ น้ำหนักการลงทุน “เท่ากับตลาดฯ” ฝ่ายวิจัยฯประเมินแนวโน้มกำไรของกลุ่มฯในไตรมาสนี้จะอ่อนแอลงจาก รายได้ค่าธรรมเนียมที่คาดจะลดลง และการที่มีสัดส่วนของสินเชื่อที่มีอัตราผลตอบแทนต่ำเพิ่มเข้ามา ในภาพรวมคาด i) KBANK*, TISCO*, KTB* คาดจะมีการตัด LLP เพื่อชดเชยรายได้ค่าธรรมเนียมที่ลดลง ii) กลุ่มที่คาดกำไรจะลดลงแบบมีนัยสำคัญ ได้แก่ SCB* (ค่าใช้จ่ายในการดำเนินงานเพิ่มขึ้น และไม่มีการลด LLP), KKP* (คาดมีผลขาดทุนจากการลงทุน) โดยสรุปเลือก KBANK* และ TISCO* เป็นหุ้นเด่นในเชิงพื้นฐาน